Diari Oficial de la Generalitat Valenciana


Sumari del DOGV 8213, del 16-01-2018 (2017/11177)

RESOLUCIÓ de 15 de desembre de 2017, de la Presidència del Consorci Espacial Valencià, per la qual es dóna publicitat a dues delegacions de competències de la Junta de Govern.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8213

Data del DOGV
:   16-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11279


Data del document
:   15-12-2017

Organisme emissor
:   Consorci Espacial València

Tipus de document
:   Resolució

RESOLUCIÓ de 15 de desembre de 2017, de la Presidència del Consorci Espacial Valencià, per la qual es dóna publicitat a dues delegacions de competències de la Junta de Govern. [2017/11219]  
Els Estatuts del Consorci Espacial Valencià, aprovats per l'Acord de 12 de març de 2010, del Consell (DOGV 6227, 16.03.2010), atribueixen a la seua Junta de Govern diferents competències en relació amb la gestió ordinària d'aquest.  
Reunida la Junta de Govern esmentada, en data 14 de desembre de 2017, va adoptar dos acords de delegació d'aquestes competències, tot això de conformitat amb els Estatuts esmentats.  
En virtut d'això, considerant el que disposa l'article 131 de la Llei 39/2015, d'1 d'octubre, del procediment administratiu comú de les administracions públiques, aquesta Presidència resol:  
  
Primer  
Donar publicitat a través de la inserció en el Diari Oficial de la Generalitat Valenciana, a les següents delegacions de competències efectuades per la Junta de Govern del Consorci Espacial Valencià, amb l'abast que igualment es determina:  
1. Delegació de la Junta de Govern en el director gerent per signar contractes amb entitats que requerisquen dels serveis que el VSC puga prestar segons els seus Estatuts, i en cas d'absència, malaltia, vacances o una altra causa justificada d'absència d'aquest, indistintament en el president i vicepresident de la Comissió Executiva.  
2. Delegació de la Junta de Govern en el director gerent i en el president de la Comissió Executiva del VSC per a la resolució de recursos de reposició en els procediments de contractació en què actuen com a òrgans de contractació del VSC segons les delegacions actualment vigents.  
  
Contra aquesta resolució, que esgota la via administrativa, els interessats podran interposar un recurs contenciós administratiu, en el termini de dos mesos a comptar des de l'endemà de publicar-se, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1 a 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes comptat en els termes ja mencionats, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar-ne qualsevol altre que estimen procedent.  
  
  
València, 15 de desembre de 2017.- El conseller d'Educació, Investigació, Cultura i Esport, i president del Consorci Espacial Valencià: Vicent Marzà Ibáñez.